Cliff Simon (7 Septemba 1962 – 9 Machi 2021) alikuwa mwanamichezo na mwigizaji nchini Afrika ya Kusini, anajulikana hasa kutokana na nafasi yake kama Ba'al katika filamu ya Stargate SG-1. Simon alizaliwa Johannesburg, Afrika ya Kusini, mtoto wa nne wa Emmanuelle na Phylis Simon. Wazazi wake wote wawili walikuwa Wayahudi kutoka Poland na Lithuania. Alipokuwa na umri mdogo, Simon alikuwa na ndoto za kuja kuwa mshindi wa kwanza mwogeleaji kutoka Afrika Kusini na kupata medali ya dhahabu ya Olimpiki. Alianza mazoezi mapema chini ya mwongozo wa mama yake, kama mwalimu wa kuogelea. Kwa umri wa miaka 6, alionyesha ujuzi katika mchezo wa sarakasi. Katika umri wa miaka 15, Simon alifikia kiwango cha kitaifa kama Mwogeleaji na Mwanasarakasi nchini Afrika Kusini , na aliacha mchezo wa sarakasi na kuzingatia katika kuogelea. Mwaka 1975, wazazi wa Simon waliamua kuhamia Ufalme wa Muungano, kutokana na machafuko barani Afrika. Huko ndipo Simon alihitimu shule na kuchaguliwa kuogelea kwenye timu ya kimataifa ya Uingereza. Alishinda kwenye majaribio ya olimpiki na kufuzu kwenye Olimpiki ya 1984 huko Los Angeles. Chuo Kikuu cha Houston na Southern Methodist University huko Texas vilimpa udhamini, ambapo alifanya mazoezi ya kuogelea na timu ya Marekani.